《寄句曲山中隐者》
明代·郭武

康乐平生爱山水，移家直入烟霞里。
一窥尘网便深藏，两以鹤霞征不起。
头戴皮冠手扶策，苍苍满面风霜色。
世人欲见恐难寻，樵客相逢多不识。
卖药修琴还到城，暂来倏去谁将迎。
伯阳已信皆糟粕，季子何劳问姓名。
予亦曾知君隐处，风泉翠滴琅玕树。
不待长须更致霞，明朝载酒听莺去。

作者简介：明凤阳府人，字炅隆。定襄伯郭登同母弟。童年时，仁宗召试以诗，武援笔立就。好学不倦。官尚宝司丞。